Samsung

Samsung merupakan salah satu daripada anak syarikatnya, Samsung Electronics Co. Ltd. ialah salah satu daripada syarikat elektronik terbesar di dunia. Diasaskan di Daegu, Korea Selatan, ia beroperasi di 58 buah negara dan mempunyai lebih daripada 208,000 orang pekerja. Keuntungan pada tahun 2003 ialah lebih kurang US$101.7 bilion. Samsung juga dikenali sebagai salah satu daripada 10 jenama terkenal di dunia.

Buat masa sekarang, Samsung Electronics beroperasi dalam lima bidang perniagaan, iaitu Telekomunikasi (Telefon bimbit dan Rangkaian), Teknologi Digital dan peralatan rumah (termasuk televisyen, mesin basuh, ketuhar gelombang mikro, peti sejuk, pemain VHS and DVD, dan lain-lain lagi), Media Digital, LCD, dan Semikonduktor. 

Samsung (bermaksud "tiga bintang" dalam Bahasa Korea) ditubuhkan oleh Lee Byungchul. Samsung Electronics ialah salah satu anak syarkat Samsung Group.

Samsung ialah salah satu organisasi terbesar di Korea Selatan. Ia bermula sebagai sebuah syarikat eksport pada tahun 1938 tetapi lama kelamaan memperkembangkan perniagaannya.

 Sejarah 

 1950an - 1980an 
 1953: Samsung memulakan pengeluaran gula yang kemudiannya berakhir.
 1958: Samsung mula menawarkan insurans.
 1965: Sebuah pasar raya dibuka di Kwanjou.
 1967: Samsung memulakan pengeluaran surat khabar harian, Joong-Ang Ilbo. Pada hari ini, akhbar ini bukanlah anak syarikat Samsung lagi.
 1969: Samsung Electronics diasaskan.
 1974: Samsung Petrochemical and Heavy Industries diasaskan.
 1976: Samsung dianugerahkan hadiah eksport oleh kerajaan sebagai salah satu daripada program pembangunan negara.
 1977: Hasil daripada kemenangannya itu, Samsung Construction ditubuhkan. Tambahan lagi, Samsung Shipbuilding dibangunkan.
 1982: Samsung menubuhkan sebuah pasukan bola lisut professional.
 1983: Samsung menghasilkan cip komputer pertamanya: 64k DRAM.
 Pada penghujung tahun 1980an, Samsung meneruskan usaha dalam bidang petrokimia dan elektronik.

 1990an hingga sekarang 
Pada tahun 1990an menyaksikan Samsung berkembang sebagai sebuah syarikat bertaraf antarabangsa. Bukan sahaja ia mendapat beberapa peluang perniagaan di luar Korea Selatan, malah ia juga sedang mendahalui pesaingnya dalam penghasilan komponen elektronik. Syarikat pembinaan Samsung juga dianugerahkan kontrak pembinaan salah satu daripada dua buah Menara Petronas di Malaysia pada bulan September 1993.

Samsung berjaya mengatasi Krisis Kewangan Asia yang berlaku pada tahun 1997 dan 1998 malah ia juga semakin berkembang. 

Rekod Samsung Electronics menunjukkan keuntungan pada tahun 2004 dan 2005, dan sekarang berada pada "ranking" #20 di dunia.

 Anak syarikat 
 Industri elektronik 
 Samsung Corning Precision Glass
 Samsung Electro-Mechanics
 Samsung Electronics
 Samsung Fiberoptics
 Samsung Multi-campus
 Samsung Networks
 Samsung Opto-Electronics
 Samsung SDI (Samsung Display Interface)
 Samsung SDS (Samsung Data System)
 Samsung Semiconductor
 Samsung Techwin
 Samsung Telecommunications

 Industri berat 

 Samsung Engineering
 Samsung Heavy Industries
 Samsung Techwin

 Industri kimia 

 Samsung BP Chemicals
 Samsung Cheil Industries
 Samsung Fine Chemicals
 Samsung Petrochemicals
 Samsung Total

 Perkhidmatan kewangan 

 Samsung Card
 Samsung Fire
 Samsung Investment Trust Management
 Samsung Life
 Samsung Securities
 Samsung Venture Investment

 Rujukan 

 Pautan luar 
 Samsung Malaysia website 
 Samsung global website

Kategori:Syarikat elektronik Korea Selatan

Kategori:Syarikat Korea Selatan
Kategori:Syarikat yang ditubuhkan pada 1938